open-index/open-wikipedia-markdown huggingface dataset:
Indian Space Research Organisation

D**'Indian Space Research Organisation (ISRO)** ass déi indesch Raumfaartagentur mat Haaptsëtz zu Bangalore. Si gëtt vum Sri Madhavan Nair geleet.

## Iwwerbléck
D'Haaptzil vun der ISRO ass d'Entwécklung vun der Raumfaarttechnologie, dorënner Satellitten, Drorakéiten, Héichtefuerschungsrakéiten an ënnerstëtzender Buedemtechnik. Besonneschen Undeel un hirer Schafung an Entwécklung hat de Vikram Sarabhai, deen als „Papp vum indesche Raumfaartprogramm“ gëllt.

De 15. August 1969 als Departement vum indeschen Atomenergieministère (Department of Atomic Energy) gegrënnt, ënnersteet d'ISRO zanter 1972 dem Department of Space an ass zanter 1975 eng Regierungsorganisatioun. Si goung aus dem 1962 geschaaften Indian National Committee for Space Research (INCOSPAR) ervir.

Déi am Ament ronn 17.000 Beamte sinn an en ettleche Bezierker am ganze Land verdeelt. Déi gréisst Eenzelariichtung ass de Vikram Sarabhai Space Centre (VSSC) zu Thiruvananthapuram mat 5.600 Beamten, déi zoustänneg si fir d'Entwécklung vun Dro- an Héichtefuerschungsrakéiten. Rakéitestartplaze sinn am Satish Dhawan Space Centre op Sriharikota, vu wou all indesch Satellitte gestart ginn, souwéi zu Thumba an zu Baleswar. Fir déi kommerziell Interesse vum ISRO ass déi indesch Firma Antrix zoustänneg.

## Projeten
Hiren éischten Erfolleg hat d'ISRO den 19. Abrëll 1975 mam Start vum éischten indesche Satellit Aryabhata, deen nach mat der sowjetescher Drotechnologie gestart gouf. 1980 war du fir d'éischt e Start vun engem Satellit (Typ Rohini) mat enger eegenentwéckelter Drorakéit (SLV-3) gelongen. 1984 war den éischte bemannte Fluch mam Inder Rakesh Sharma. Hien hat aacht Deeg u Bord vun der sowjetescher Raumstatioun Saljut 7 verbruecht.

Weider Erfolleger hat d'ISRO virun allem mat de Projeten INSAT (Indian National Satellite System), IRS (Indian Remote Sensing Satellite System), SROSS (Stretched Rohini Satellite Series), PSLV (Polar Satellite Launch Vehicle) an GSLV (Geosynchronous Satellite Launch Vehicle).

Déi indesch Raumfaartagntur ISRO hat de 7. November 2006 matgedeelt, datt Indien an de kommenden aacht Joer an der Lag kéint sinn, fir eng bemannt Weltraummissioun duerchzeféieren. D'Konzept, dat bei engem Treffe vu féierende Wëssenschaftler zu Bangalore virgestallt gouf, gesäit ë.&a. e Raumschëff vir, dat nach muss entwéckelt ginn an dat mat der indescher GSLV-Rakéit an d'Äerdëmlafbunn bruecht gëtt. D'Käschte fir dee Projet ginn op 2 Milliarden Euro geschat.

Mat der Raumsond Chandrayaan-1 hat d'ISRO den 22. Oktober 2008 mat enger PSLV-Rakéit déi éischt indesch Raumsond gestart. Hiert Zil war den Äerdmound. Well de Kontakt mat der Sond no 10 Méint verluer gaange war, hat mat der Missioun virzäiteg missen ogehale ginn. D'ISRO hat d'Missioun als erfollegräich ugesinn. De 5. November 2013 gouf d'Missioun op de Mars erfollegräich gestart. Déi Raumsond Mangalyaan (Mars Orbiter Mission) hëlt fënnef Instrumenter mat op de Mars, fir do Fuerschungen ze maachen.

## Kuckt och

* Weltraumorganisatioun

## Um Spaweck

*  ISRO Websäit
*  Encyclopedia Astronautica: ISRO
* Weltraumfacts 1/2003: D'Geschicht vun der indescher Raumfaart (PDF)
Momoiro Clover Z

**Momoiro Clover Z** (jap. ももいろクローバーZ *Momoiro Kurōbā Zetto*, dacks just Momoclo) ass eng japanesch Girlgroup, déi aus fënnef Sängerinne besteet. D'Band gouf am Mee 2008 vun der Talent-Agentur Stardust Promotion gegrënnt. De fréieren Numm vun der Grupp ass Momoiro Clover.

## Geschicht
### 2008–2009
D'Grupp gouf 2008 ënner dem Numm *Momoiro Clover* (*Rosae Kléi*) vun der Talent-Agentur Stardust Promotion gegrënnt.

Hir Debutsingle *Momoiro Punch* gouf am August 2009 op engem Indie-Plackelabel vun hirer Talent-Agentur Stardust Promotion entdeckt a stoung an de japanesche Single-Charts op Plaz 23.

### 2010
2010 krut Momoiro Clover e Kontrakt fir eng Single bei der Plackefirma Universal J (Universal Music Japan). Déi Single, hir éischt Majorlabel-Single *Ikuze! Kaitō Shōjo*, gouf de 5. Mee 2010 verëffentlecht, an huet sech direkt op déi 3. Plaz vun de japanesche Single-Charts placéiert.

Spéider an deem Joer krut Momoiro Clover e Kontrakt bei der Plackefirma King Records.

### 2011
Den 10. Abrëll 2011 huet d'Akari Hayami d'Grupp verlooss an d'Grupp gouf op *Momoiro Clover Z* ëmbennant. Den éischten Album *Battle and Romance* koum am Juli eraus.

### 2012
Am November 2012 koum d'Lidd *Saraba, Itoshiki Kanashimitachi yo* op d'Plaz 1 an de japanesche *Billboard* Charts. De Museksvideo vun der Single ass extravagant an d'Band gouf mat engem MTV Video Music Award Japan fir déi bescht Choreographie belount.

### 2013
Den 10. Abrëll 2013 huet Momoiro Clover Z hiren zweete Studiosalbum *5th Dimension* verëffentlecht, deen déi éischt Woch direkt op Plaz 1 vun de japaneschen Album-Charts koum. Den Album huet a Japan Platin-Status erreecht.

## Memberen

### Fréier Memberen

**Anerer**
* Runa Yumikawa (弓川 留奈, gebuer de 4. Februar 1994)
* Tsukina Takai (高井 つき奈, gebuer de 6. Juli 1995)
* Miyū Wagawa (和川 未優, gebuer den 19. Dezember 1993)
* Manami Ikura (伊倉 愛美, gebuer de 4. Februar 1994)
* Sumire Fujishiro (藤白 すみれ, gebuer den 8. Mee 1994)
* Yukina Kashiwa (柏 幸奈, gebuer den 12. August 1994)

## Discographie
### Singelen

***** „Ikuze! Kaitō Shōjo ~Special Edition~“ (行くぜっ！怪盗少女 ～Special Edition～) am Joer 2012

### Albumen

## Videographia

## Gielercher

## Kuckt och
* Shiritsu Ebisu Chugaku
* Team Syachihoko

## Um Spaweck

* Offiziell Websäit (op Japanesch)
* Offiziell Websäit (op Englesch)
* Offiziell YouTube-Kanal vu Stardust Music
* momocloTV bei Ustream
Becker

**Becker** ass e Familljennumm, deen op d'Beruffsbezeechnung vum Bäcker zeréckgeet.

Am Joer 1880 hunn zu Lëtzebuerg 543 Leit sou geheescht, 1930 waren et der 986 an 1981 der 1.159.

Leit mat deem Numm sinn ë.&nbsp;a.:
* Charles Becker (1881-1952), lëtzebuergeschen Auteur
* Daniel Becker (1973), lëtzebuergesche Basketballspiller
* Diane Becker (1976), lëtzebuergesch Basketballspillerin
* Eugène Becker (1884-1939), lëtzebuergesche Foussballspiller
* Gilbert Becker, lëtzebuergesche Basketballspiller
* Gilles Becker (1980), lëtzebuergesche Basketballspiller
* Jacques Becker (1906-1960), franséische Filmregisseur
* Jean Becker (1922-2009), lëtzebuergesche Foussballspiller
* Jean Becker (1933), franséische Filmregisseur
* Jean Becker (1946), lëtzebuergesche Vëlossportler
* Jean oder Johann Becker (1860-1933), däitschen Illusionist, bekannt ënner sengem Kënschtlernumm *[[Beckerelli]]*
* Jean-Jacques Becker (1928-2023), franséischen Historiker
* Jemmy Becker, lëtzebuergesche Foussballspiller
* Jessica Becker (1999), lëtzebuergesch Foussballspillerin
* Julien Becker (1979), lëtzebuergesche Filmregisseur
* Karl Becker (1834-1884), däitschen Auteur a Publizist vu satireschen Zäitschrëften
* Liliane Becker (1942), lëtzebuergesch Turnerin
* Lily Becker-Krier (1898-1988), lëtzebuergesch Gewerkschaftlerin a Fraerechtlerin
* Mathias Becker (1907-1952), lëtzebuergesche Foussballspiller
* Max Becker (1978), lëtzebuergesche Vëlossportler
* Nicolas-Édouard Becker (1842-1920), lëtzebuergeschen Auteur
* Notker Heinrich Becker (1883-1978), däitsche Moler
* Pascal Becker (1963), lëtzebuergesche Journalist a Filmregisseur
* Pierre Becker (1809-1879), lëtzebuergeschen Dokter a Politiker
* Pierre Becker (1907-?), lëtzebuergesche Foussballspiller
* Théophile Becker (1906-1942), lëtzebuergesche Paschtouer a Resistenzler
Jim Clemes

De **Jim Clemes**, gebuer den 29. Juli 1957 an der Stad Lëtzebuerg, ass e lëtzebuergeschen Architekt.

Hien huet no der Première am Escher Jongelycée op der Miami University Ëmwelt-Design (*environmental design*) an op der École Spéciale d'Architecture zu Paräis Architektur studéiert. Duerno huet e beim Service des sites et monuments nationaux geschafft ier en 1984 seng eege Firma gegrënnt huet, den *Atelier d'Architecture et de Design Jim Clemes*. Do schaffen haut 55 Leit.

De Jim Clemes huet eng Rëtsch Gebaier zu Lëtzebuerg entworf a schafft och am Beräich Urbanismus.

Gebaier, déi hien (zum Deel mat aneren) entworf huet, sinn ë.&nbsp;a.:
* d'Gebai vun der Banque générale du Luxembourg um Boulevard Royal an der Stad Lëtzebuerg;
* de *Centre de conférences provisoire* bei de Foires-Halen um Kierchbierg (Gewënner vum *Prix luxembourgeois d'architecture* 2004);
* e Fligel vum Centre Hospitalier Emile Mayrisch zu Esch-Uelzecht;
* d'Gare Belval Université;
* de Melia Hotel op den Dräi Eechelen;
* De Kulturzentrum Kinneksbond zu Mamer;
* d'Gebai vum Friddensgeriicht zu Esch-Uelzecht op der Norbert-Metz-Plaz;
* de Siège vun Enovos am *Schlassgoart*, zu Esch-Uelzecht;
* de Waassertuerm op der Cloche d'or (2017);
* de Vëlodukt Esch - Belval (2022).

De Jim Clemes huet och beim Waasser-Erhuelungszentrum *[[Centre de natation intercommunal Les Thermes Strassen-Bertrange|Les Thermes]]* zu Stroossen matgeschafft, gradewéi beim Entworf vun engem neie Quartier zu Déifferdeng.
Charles Frank Bolden

Den **Charles Frank „Charlie" Bolden junior**, gebuer den 19. August 1946 zu Columbia a South Carolina) ass e fréieren US-amerikaneschen NASA-Astronaut a Generolmajor vun der Marinninfanterie. Zanter Juli 2009 ass hien Administrateur bei der NASA.

## Ausbildung a Militärdéngscht
De Bolden krut 1968 e Bachelor an Elektrotechnik vun der United States Naval Academy an 1977 e Master a Systemmanagement vun der University of Southern California.

1968 goung de Bolden bei d'Marinn, wou hien als Marinnfliger augebilt gouf. 1972 an 1973 ass hie méi wéi 100 Asätz am Vietnamkrich geflunn. Nodeem hien nees heem koum, war e Rekrutéierungsoffizéier zu Los Angeles an uschléissend war hien dräi Joer op der Marinn Corps Air Station vun El Toro a Kalifornien. Am Juli 1979 krut hie seng Lizenz als Testpilot vun der United States Naval Test Pilot School zu Patuxent River (Maryland).

De Bolden gouf am Mee 1980 vun der NASA als Astronautekandidat erausgesicht.

### STS-61-C
Den 12. Januar 1986 hat hien als Pilot vun der Raumfär Columbia säin éischte Fluch an de Weltraum. Haaptzil vun der Missioun war et, de Kommunikatiounssatellit SATCOM Ku-1 a seng Ëmlafbunn ze bréngen. Ausserdeem goufen en ettlech kleng astrophysikalesch a materialwëssenschaftlech Experimenter gemaach.

### STS-31
Säin zweete Fluch war de 24. Abrëll 1990. Haaptaufgab vum STS-31 war d'Aussetze vum Hubble-Weltraumteleskop. Donieft goufe mat enger IMAX-Kamera Fotoe vun der Äerd gemaach. D'Discovery war no fënnef Deeg, den 29. Abrëll nees gelant.

### STS-45
Als Kommandant vun der Raumfähr Atlantis war de Bolden am Kader vun der ATLAS-1-Missioun (Atmospheric Laboratory for Applications and Science) de 24. Mäerz 1992 an de Raum gestart. Bei där Spacelab-Missioun goufe Studien an de Beräicher Atmosphärechimie, Sonnenastralung, Plasmaphysik an Ultraviolettastronomie gemaach.

### STS-60
Den 3. Februar 1994 war de Bolden fir seng lescht Missioun gestart. Besonnesch bei deem Fluch war, datt mam Sergei Krikaljow fir d'éischt e russesche Raumfuerer mat engem amerikanesche Raumschëff matgeflu war. D'Wake Shield Facility an de Spacehab-Modul waren d'Haaptnotzlaascht u Bord vun der Discovery.

## No der NASA
Am Juni 1994 huet de Bolden d'NASA verlooss an ass an den aktiven Déngscht beim US Marine Corps zeréckkomm. Am Juli 1998 gouf hien zum Generalmajor ernannt. De 9. August 2002 goung hie fort vum Marine Corps an ass zanter dem 1. Januar 2003 President an Chief Operating Officer vun der American Puretex Water Corporation a vun de PureTex Water Works.

## Bestëmmung als NASA-Administrateur
Den 20. Mee 2009 gouf hie vum President Amerika, dem Barack Obama op d'Plaz vum NASA-Administrateur an d'Lori Garver als seng Stellvertriederin nominéiert. De 15. Juli 2009 gouf de Bolden duerch de Senat als NASA-Administrateur an Nofollger vum Michael Griffin bestätegt.

## Privates
De Charles Bolden a seng Fra Alexis hunn zwee Kanner.

## Kuckt och

* Lëscht vu Raumfuerer
* Lëscht vun de Space-Shuttle-Missiounen
* Lëscht vun de bemannte Raumfaartmissiounen

## Um Spaweck

* NASA-Biografie (englesch)
* Spacefacts-Biographie
* Charles Bolden's Story: "From the Segregated South to Low Earth Orbit"
Mordehai Milgrom

De **Mordehai Milgrom**, gebuer 1946 zu Iași a Rumänien, ass en israeelesche Physiker. Hien ass Professer *Department of Condensed Matter* am *Weizmann Institute of Science* zu Rechovot an Israel.

Seng Fuerschunge bezéie sech op d'Dynamike vu Galaxië mat Bezuch op Donkel Matière an op déi Modifizéiert Newton Dynamik, och nach Milgrom-Theorie genannt, déi hien am Joer 1983 als Alternativ zum galaktesche Rotatiounsbou opgestallt huet.

## Publikatiounen
* Milgrom, Mordehai (Aug. 2002), "Does Dark Matter Really Exist?", Scientific American: 42–50, 52

## Kuckt och
* Kosmesch Stralung
* Gammablëtz
Kierch Hesper

D**'Kierch zu Hesper** ass eng kathoulesch Kierch, déi zur Par Hesper–Réiser–Weiler Disciples d'Emmaüs, zum Dekanat Süden-Ost an zu der Gemeng Hesper gehéiert.

D'Kierch ass Mariä Himmelfahrt geweit. D'Fest gëtt de 15. August gefeiert.

Se steet op der Kräizung vun der *route de Thionville*, der , mat der *rue de Bettembourg*, dem CR159.

Den 21. Juni 2017 gouf d'Kierch op d'Lëscht vun de klasséierte Monumenter als *nationaalt Monument* agedroen.

Nieft der Kierch steet d'Monument aux Morts vun Hesper an eng Maark vun der Voie de la Liberté.
## Geschicht

### Nei Affektatioun
Am Mee 2015 huet de Gemengerot vun Hesper decidéiert der Kierch, no der Bannen- a Bausserenovatioun, eng nei Funktioun ze ginn: E Gebai fir Concerten, Ausstellungen an aner kulturell Evenementer.

## Literatur
* Ruppert, R., 2019. *Mehrzweck. Nach der Renovierung wird die Kirche in Hesperingen auch für kulturelle Events genutzt.* Luxemburger Wort vum 25. Januar 2019, S. 20.

## Kuckt och
* Lëscht vu reliéise Gebaier zu Lëtzebuerg
* Lëscht vun den nationale Monumenter an der Gemeng Hesper
## Um Spaweck

* Websäit vum Parverband Hesper
* D'Fënstere vun der Kierch vun Hesper op der Websäit vun der ''Stiftung Forschungsstelle Glasmalerei des 20. Jh. e.&nbsp;V.''
Jacques Becker

De **Jacques Becker**, gebuer de 15. September 1906 zu Paräis an och do gestuerwen den 21. Februar 1960, war e franséische Filmregisseur.

Vun 1957 bis zu sengem Doud war hie mat der Schauspillerin Françoise Fabian bestuet.

Hien ass de Papp vum Filmregisseur Jean Becker a vum Kameramann Étienne Becker.

## Filmographie
* 1935: *Le commissaire est bon enfant, le gendarme est sans pitié*, Regie zesumme mam Pierre Prévert
* 1936: *La vie est à nous *, Regie zesumme mam Jacques B. Brunius, Henri Cartier-Bresson, Jean-Paul Le Chanois, Maurice Lime, Pierre Unik, André Zwoboda a Jean Renoir 
* 1940: *L'or du Cristobal*, Regie zesumme mam Jean Stelli mam Charles Vanel 
* 1942: *Dernier atout*, mam Mireille Balin a Raymond Rouleau
* 1943: *Goupi mains rouges*, mam Fernand Ledoux a Georges Rollin
* 1945: *Falbalas*, mam Raymond Rouleau a Micheline Presle
* 1947: *[[Antoine et Antoinette]]*, mam Roger Pigaut a Noël Roquevert
* 1949: *Rendez-vous de juillet*, mam Daniel Gélin a Brigitte Auber
* 1950: *Edouard et Caroline*, mam Daniel Gélin an Anne Vernon
* 1951: *[[Casque d'or]]*, mam Simone Signoret a Serge Reggiani
* 1952: *Rue de l'Estrapade*, mam Daniel Gélin a Louis Jourdan
* 1953: *[[Touchez pas au grisbi]]*, mam Jean Gabin an Jeanne Moreau
* 1954: *Ali Baba et les quarante voleurs*, mam Fernandel an Dieter Borsche
* 1957: *[[Les aventures d'Arsène Lupin]]*, mam Robert Lamoureux a Liselotte Pulver
* 1958: *[[Montparnasse 19]]*, mam Gérard Philipe a Lilli Palmer
* 1960: *[[Le trou]]*, mam Michel Constantin a Philippe Leroy

## Literatur
* Claude Naumann, *Jacques Becker*, Paris, BiFi-Durante, 2001.

## Um Spaweck
Mamnoon Hussain

De **Mamnoon Hussain** (Urdu: ممنون حسی), gebuer den 2. Mäerz 1940 zu Agra an Indien, ass e pakistanesche Geschäftsmann a Politiker. Hie war vun 2013 bis 2018 President vu Pakistan.

Den Hussain war 1999 fir kuerz Zäit Gouverneur vun der Provënz Sindh, huet dëst Amt awer nom Militärputsch duerch de Pervez Musharraf nees verluer. Hie gouf President vun der Industrie- an Handelskummer vu Karatschi.

2013 gouf hie vun der Moslemliga (déi och an der Regierung war) als Kandidat fir d'Presidentschaftswal 2013 nominéiert. Den 30. Juli 2013 gouf de Mamoon Hussein, als Nofollger vum Asif Ali Zardari, deen net méi kandidéiert hat, zum 12. President vu Pakistan gewielt. Den 9. September 2013 huet hie säi Mandat offiziell ugetrueden.

## Um Spaweck
NGC 3125

Den **NGC 3125** ass eng elliptesch Galaxie am Stärebild Antlia. D'Galaxie gouf am Joer 1835 vum Astronom John Herschel mat engem 48&nbsp;cm-Teleskop entdeckt.

## Kuckt och
Jean-Louis Siweck

De **Jean-Louis** ("**Jean-Lou**") **Siweck**, gebuer den 12. Dezember 1970 an der Stad Lëtzebuerg, ass e lëtzebuergesche Journalist. Hien ass vum 16. September 2021 un Direkter vum Radio 100,7. Virdru war hie vum 1. Mee 2018 u Generaldirekter vun Editpress, wou hien Nofollger vun der Danièle Fonck gouf. Nach virdru war hie vun November 2013 bis September 2017 Chefredakter vum *[[Luxemburger Wort]]*.

De Jean-Lou Siweck huet Journalistik op der Université libre de Bruxelles studéiert. Duerno war hien um Collège d'Europe zu Bruges.

Vun 1998 bis 2000 a vun 2002 bis 2004 huet hie fir d'Wochenzeitung *[[d'Lëtzebuerger Land]]* geschafft. Dertëscht war hien e Joer am Generalsekretariat vun der Banque générale du Luxembourg an dono Redakter an der Dageszeitung *[[Le Quotidien]]*. Vun 2004 bis Oktober 2013 war e wirtschaftleche Beroder vum Premierminister Jean-Claude Juncker. Den 1. November 2013 gouf hien zum Chefredakter vum Luxemburger Wort ernannt..

Enn September 2017 huet hien, no Divergenze mam Verwaltungsrot zur Ligne éditoriale, d*Wort* verlooss an ass zanter dem 1. November nees Conseiller am Staatsministère.
Den 19. Januar 2018 gouf hie vum Ministerrot an de Verwaltungsrot vum Radio 100,7 genannt, wou hien den 30. Mäerz 2018 vum Jacques Thill ofgeléist gouf.

## Gielercher

* 

## Um Spaweck
* Fiche biographique op paperjam.lu.
Dagmar Reuter-Angelsberg

D**'Dagmar Reuter-Angelsberg**, gebuer de 17. Januar 1955 zu Esch-Uelzecht, ass eng lëtzebuergesch Puericultrice a Politikerin (déi gréng).

Si ass zanter 1997 am Gemengerot vu Suessem (dovun 1998-1999 an 2005-2009 am Schäfferot) a war vun 2003 bis 2004 Deputéiert an der Chamber.
NGC 2438

**NGC 2438** ass d'Bezeechnung vun engem planetareschen Niwwel am Stärebild Puppis. Den NGC 2438 ass ëm 2900 Lj vun eiser Äerd entfernt.

Bei Beobachtunge kéint ee mengen, datt den NGC 2438 en Deel vum Messier 46 (och NGC 2437 genannt) ass, well déi zwéin an der selwechter Richtung leien. Den M 46 ass awer 2500 Lj méi wäit ewech. An der Mëtt vum NGC 2438 steet de wäissen Zwerg HD 62099 deen eng visuell Magnitude vu 17,7&nbsp;mag huet.

Den NGC 2438 gouf den 19. Mäerz 1786 vum Wilhelm Herschel entdeckt.

## Kuckt och

* Messier 46

## Um Spaweck

* Date vum NGC 2438 op der Websäit seds.org
Tony Abbott

Den **Anthony** ("**Tony**") **John Abbott**, gebuer de 4. November 1957 zu London, ass en australesche Politiker vun der *Liberal Party of Australia*. Hie war vum 18. September 2013 bis de 15. September 2015 Premierminister vun Australien.

Den Tony Abbott huet op der Universitéit vu Sydney Ekonomie an Droit studéiert a béid Fächer mat engem Bachelor ofgeschloss. Duerno huet en op der Universitéit vun Oxford eng Maîtrise am Fach *Politics and Philosophy* gemaach. 1983 ass e fir eng Zäitchen an e kathoulesche Priesterseminar agetruden, huet sech dunn awer decidéiert, Journalist ze ginn an dorop hi fir verschidden australesch Zeitunge geschafft.

1990 gouf den Abbott Porte-parole vum Oppositiounsleader John Hewson. Vun 1993 bis 1994 war e Gérant vun der Associatioun "Australians for Constitutional Monarchy". Am Mäerz 1994 gouf hien an d'Australesche Representantenhaus (Parlament) gewielt, wou hien zanterhier fir déi Liberal Partei de Waldistrikt Warringah am Norde vu Sydney vertrëtt.

1998 gouf en ënner dem Premierminister John Howard Minister fir Beschäftegungsservicer, an 2001, bei enger Ëmbildung vun der Regierung, Minister fir Aarbecht, Aarbechtsplazrelatiounen a Klengbetrieber. Vun 2003 bis den Dezember 2007 war en da Minister fir Gesondheet a Senioren.

Den 1. Dezember 2009 koum d'Liberal Partei an d'Oppositioun, an den Abbot gouf hire Fraktiounspresident am Parlament. Bei de Parlamentswale vum 21. August 2010 war den Abbot Spëtzekandidat vun der Koalitioun vun der Liberal Party an der National Party of Australia. Mat knappser Majoritéit huet awer d'Labour Partei eng Koalitioun mat e puer Onofängegen zustane bruecht, an d'Julia Gillard gouf Premierministesch.

Bei de Parlamentswale vum 7. September 2013 war hien nees Spëtzekandidat vun enger Mëtt-Riets Koalitioun, huet déi gewonnen a gouf de den 18. September 2013 als 28. Premierminister vun Australien vereedegt.

## Um Spaweck
Paradox vum Olbers

De **Paradox vum Olbers** bezeechent de Widdersproch, datt et nuets däischter gëtt, obscho bei engem onendlechen, transparente Weltraum mat homogeen verdeelte Stären op jiddwer Plaz vum Himmel e Stär misst stoen. Den Himmel misst also och nuets sou hell si wéi d'Sonn.

De Begrëff geet op den däitschen Astronom Heinrich Wilhelm Olbers zeréck, deen dëse Paradox am Joer 1826 festgestallt huet.

Wann ee viraussetzt, datt d'Universum homogeen an isotrop ass, da misst no enger onendlecher Zäit all d'Liicht vun all Stär ons Äerd erreecht hunn an den Himmel wier deemno nuets geneesou hell wéi daagsiwwer. Dat widdersprécht der Tatsaach, datt et nuets awer däischter ass.

De Paradox kann ee sou erklären: Miessunge vum COBE-Satellit a vun der WMAP-Sond hu bewisen, datt d'Universum weeder onendlech grouss nach onendlech al ass, an datt d'Stäre keng onendlech Liewensdauer hunn. Ausserdeem droen Donkelniwwelen och dozou bäi, datt den Himmel däischter ass. Hautdesdaags gëtt et de Lambda-CDM-Modell, deen op dem Albert Einstein senger Allgemenger Relativitéitstheorie baséiert an deen och erkläert, wisou den Himmel däischter ass.

Änlech Paradoxe goufe scho vu verschiddenen Astronomen opgestallt wéi dem Nikolaus Kopernikus, dem Galileo Galilei, dem Giordano Bruno, dem Edmond Halley, dem Thomas Digges an dem Johannes Kepler.
Nicolas Rollinger

Den **Nicolas Rollinger**, gebuer zu Ettelbréck den 28. Mee 1894, a gestuerwen den 13. Juni 1958 um Lampertsbierg, war e lëtzebuergesche Politiker.

Schonn a jonke Jore war den Nicolas Rollinger an de kathoulesche Jugendveräiner an am Scoutismus aktiv.

No sengem Secondaire an der Industrieschoul an enger kuerzer Zäit bei der Eisebunn war hie Matgrënner vun der „Fortuna“, enger Spuergesellschaft, déi uganks d'Jugendverbänn ënnerstëtze sollt, méi spéit awer zou engem bedeitende Geldinstitut fir d'Familljen an de Mëttelstand gouf.

Vun 1935 bis 1936 war hie Member vum Gemengerot an der Stad Lëtzebuerg.

1945 hat hie sech nach eng Kéier fir d'CSV bei de Walen opgesat a gouf erëm an de Gemengerot gewielt; zwéi Joer méi spéit (1947) gouf hie Schäffen.

Hie gouf bei de Partielle Chamberwale vum 3. Juni 1951 eng éischt Kéier als Deputéierten aus dem Walbezierk Zentrum an d'Chamber gewielt a bei den allgemenge Chamberwale vum 30. Mee 1954 erëmgewielt.

## Gielercher
* 
* 
* 
*  
* Commandeur vum Ordre de l'Etoile Noire du Bénin
* 

## No him benannt
* Duerch Beschloss vum Stater Gemengerot vum 26. Oktober 1987 gouf eng Strooss um Zens no him benannt: *rue Nicolas Rollinger* (PLZ: 2433). Se verbënnt d*'rue des Pommiers* mat der *rue de Trêves*.
* De "Chalet Nicolas Rollinger" vun de Lëtzebuerger Guiden a Scouten um Neihaischen.
Tony Schmit

Den **Tony Schmit**, gebuer als **Antoine Jean Schmit** den 21. Oktober 1888 zu Waarken a gestuerwen den 1. Juli 1956 zu Ettelbréck, war e lëtzebuergeschen Deputéierten (Rietspartei, resp. CSV) a Bauer vu Waarken.

Hie gouf bei de partielle Chamberwale vum 6. Juni 1937 fir d'éischt als Deputéierten aus dem Walbezierk Norden an d'Chamber gewielt. Am Mäerz 1945 krut hie seng Nominatioun als Member vun der Assemblée consultative a bei de Chamberwale vum 21. Oktober 1945 gouf hie an d'Chamber zeréck gewielt, geneesou wéi bei de partielle Chamberwale vum 3. Juni 1951 a bei de Chamberwale vum 30. Mee 1954 an ass bis zu sengem Doud Deputéierte bliwwen. Och säi Papp Jean-Pierre Schmit war schonn Deputéierte gewiescht.

Hie war och vun 1937 bis zu sengem Doud Member vum Gemengerot vun der Gemeng Ettelbréck.

## Gielchen
*
Departement Var

De **Var** (**83**) ass e franséischt Departement, an der Regioun Provence-Alpes-Côte d'Azur. Den Numm kënnt vum Floss Var, deen awer zanter dem Joer 1859 net méi am Departement läit.

## Kuckt och
* Arrondissementer am Departement Var
* Kantonen am Departement Var
* Lëscht vun de Gemengen am Departement Var

## Um Spaweck
Kepler-6

**Kepler-6** ass e Stär am Stärebild Cygnus, dee vun engem Exoplanéit mat der systematescher Bezeechnung **Kepler-6 b** ëmkreest gëtt.

Den Exoplanéit Kepler-6 b kreest ëm säin Zentralstär mat enger Period vun 3,235&nbsp;Deeg a gëtt zu de sougenannten Hot Jupiter gezielt. Hien huet bei engem Radius vun ongeféier 1,3&nbsp;Jupiterradien eng Mass vun zirka 0,7&nbsp;Jupitermassen. Den Exoplanéit gouf am Kader vun der Kepler-Missioun vun der NASA entdeckt; seng Entdeckung gouf am Januar 2010 publizéiert.

## Kuckt och

* Kepler-4 b
* Kepler-7 b
Joseph Lommel

Den **Henri Joseph Lommel**, gebuer den 29. Mäerz 1897 um Schleederhaff a gestuerwen den 12. Mäerz 1964 un de Suitë vun engem Accident am Alter vu 66 Joer, war e lëtzebuergesche Bauer a Politiker vun Déifferdeng 

Vun 1932 bis 1940, a vun 1945 bis zu sengem Doud Deputéierte vun der Rietspartei, respektiv der CSV, an der Chamber.

De Joseph Lommel war de Brudder vum Bëschof Léon Lommel.

Zu Nidderkuer ass haut eng Strooss no him benannt, d*'Rue Jos Lommel*.

## Gielercher
*
AKB48

**AKB48** (en: *A.K.B. Forty-eight*) ass eng japanesch Girlgroup. D'Band gouf 2005 vum bekannten TV-Produzent a Songtextschreiber Yasushi Akimoto gegrënnt.

Bis Enn Mee 2013 huet AKB48 21.852.000 CDen (Singelen an Albumen) verkaaft. Bis November 2013 huet AKB48 zwanzeg Hits op der éischter Plaz an de japanesche Single-Charts.

## Numm
Den Numm vun der Grupp kënnt vum Tokioer Staddeel Akihabara.

## Musekstil
Hire Musekstil ass Pop. Et kann een e bei der Idol-Musek oder beim Bubblegum-Pop aklasséieren. D'Texter gi vum Yasushi Akimoto geschriwwen.

## Memberen
Am November 2013 besteht d'Grupp aus 87 Sängerinnen.

## Discographie
### Singelen

.

### Albumen
#### Studiosalbumen

## Videographia
### Museksvideoen

## Gielercher

## Um Spaweck

* Offiziell Websäit (op Japanesch)
* AKB48 bei YouTube
AKB

**AKB** steet ënner anerem fir:

*AKB48, eng japanesch Grupp vu Sängerinnen
* Den IATA-Code vum Atka Fluchhafen op der Atka-Insel an Alaska.
* D'Ofkierzung vun der hollännescher Konsumentevereenegung Alternatieve Konsumentenbond
Despina Vandi

D**'Despina Vandi** (op Griichesch *Δέσποινα Βανδή*), den 22. Juli 1969 zu Tübingen an Däitschland als Despina Malea (*Δέσποινα Μαλέα*) gebuer, ass eng vun den erfollegräichste griichesche Popsängerinnen.

## Liewen a Karriär

D'Despina Vandi gouf an enger griichescher Famill a Westdäitschland gebuer an ass am Alter vu sechs Joer mat hiren Elteren a Griicheland geplënnert. Wärend hirem Psychologie-, Philosophie- a Pedagogiestudium op der Universitéit vun Thessaloniki huet si ugefaangen als Sängerin an Nuetsclibb ze schaffen.

Aus hirem éischten Album *Geia Mou*, deen 1994 erauskomm ass, ass d'Single mam selwechten Numm an en Duett mam Giannis Parios ausgekoppelt ginn. 1996 ass den zweeten Album *Esena Perimeno* verëffentlecht ginn. Der Despina Vandi no hunn déi zwéin Albume sech manner wéi 30.000-mol verkaaft.

D'Joer drop huet si hir erfollegräich Kollaboratioun mam Songwriter Phoebus ugefaangen, déi bis haut  dauert. D'Produktiounen *Deka Entoles* (1997) a *Profities* (1999) hunn allenzwou méi wéi duebele Platinstatus a Griicheland an op Zypern erreecht, a vun de ville Singleauskopplunge war *Spania* eng vun den erfollegräichsten. D'Lidd *Ipofero* aus dem Joer 2000, dat op kengem Album war, ass als meeschtverkaaft griichesch CD-Single vun allen Zäiten ausgezeechent ginn.

De spéideren Album *Gia* huet der Despina Vandi d'Dieren zu enger Weltcarrière opgemaach. Nieft dem immense Succès an hirem Heemechtsland, op Zypern a souguer an der Tierkei, ass d'Wierk a 35 Länner erauskomm. D'Single mam selwechten Numm an "Opa Opa" hu sech op déi éischt Plaz vun den amerikaneschen Dance-Radiocharts placéiert an et och a vill europäesch Charts gepackt.

Och déi weider Albume *Stin avli tou paradeisou* (2004), *10 Hronia Mazi* (2007) a *C'est la Vie* (2010) waren a Griicheland erfollegräich.

Der Despina Vandi hiren néngte Studiosalbum *Allaxa* ass 2012 verëffentlecht ginn a mat enger duebeler Platinschallplack ausgezeechent ginn.

Si ass mam fréiere Foussballspiller Demis Nikolaidis bestuet an huet zwee Kanner.

## Discographie
### Studiosalbumen

## Um Spaweck

* Offiziell Websäit: despinavandi.gr
* Discographie op Rate Your Music
Walmonarchie

Eng **Walmonarchie** ass eng Monarchie an där den Herrscher gewielt gëtt. Deem géigeniwwer steet d'Ierfmonarchie, bei där d'Kroun vun engem Member vun der regéierender Famill op en aneren iwwerdroe gëtt.

An der Vergaangenheet gouf et vill Fäll vu Walmonarchien, dorënner ënner anerem am Hellege Réimesche Räich vun Däitscher Natioun, am mëttelalterleche Schweden oder a Polen-Litauen.

Haut gëtt et offiziell just nach an e puer Staate Walmonarchien. A Malaysia gëtt de Kinnek mam Titel Yang di-Pertuan Agong fir e Mandat vu fënnef Joer vun engem Rot gewielt, deen aus den Herrscher vun de verschiddene malaysesche Staate besteet. Dem Kinnek seng Positioun ass reng zeremoniell a representativ. Am Kambodja gëtt de Kinnek och vun engem Trounrot gewielt, awer op Liewenszäit. Hie muss op d'mannst 30 Joer al sinn an aus enger vun de Kinneksfamille stamen.

E besonnesche Fall ass zum Beispill Andorra, wou zanter 1993 déi zwéi Koprënzen, de franséische President an de Bëschof vum nordspuenesche Bistum Urgell ass. Si ginn also net vum andorranesche Vollek gewielt mä berouen op der Amtsnofolleg vun den uewe genannte Persounen. Bis 1993 war Andorra e Kondominium ënner der Verwaltung vun deenen zwéin.

Och d'Vatikanstad ass eng absolut Monarchie, bei där de Poopst am Konklav vun de Kardineel gewielt gëtt.

Aner Forme vu Walmonarchië gëtt et ënner anerem an de Vereenegten Arabeschen Emirater, bei verschiddene Vëlker an Nigeria an op Wallis a Futuna.
Edmond Chlecq

Den **Edmond Chlecq**, gebuer den 28. Oktober 1921 zu Rodange, a gestuerwen de 24. Dezember 1967, war e lëtzebuergeschen Deputéierten aus dem Walbezierk Süden (MIP).

Hie gouf bei de Chamberwale vum 7. Juni 1964 als ee vun den zwéin Deputéierte vum nei gegrënnte Mouvement indépendant populaire an d'Chamber gewielt. Dëse Mouvement huet sech dofir staark gemaach, datt d'Zwangsrekrutéiert als Krichsaffer sollten unerkannt ginn.
Jean Bech

De **Jean Bech**, gebuer den 28. September 1926, a gestuerwen den 1. Oktober 1968, war e lëtzebuergeschen Affekot an CSV-Deputéierten.

Hie gouf bei de Chamberwale vum 1. Februar 1959 eng éischt Kéier an d'Chamber gewielt a bei deene vum 7. Juni 1964 erëmgewielt.

Hie war vum 20. Mäerz 1959 bis den 1. Oktober 1968 als Vertrieder vun eiser Chamber Deputéierten am Europaparlament.
Pierre Schockmel

De **Pierre Schockmel**, gebuer den 12. Februar 1904 zu Zolwer, a gestuerwen den 1. Oktober 1967, war e lëtzebuergesche Gewerkschaftler a Politiker (CSV).

Hie war 1945 Member vun der Assemblée consultative a gouf bei de Chamberwale vum 1. Februar 1959 an och bei deene vum 7. Juni 1964 als Deputéierten aus dem Walbezierk Süden an d'Chamber gewielt. De Pierre Schockmel war ausserdeem vun 1967, bis zu sengem Doud, Generalsektretär vum LCGB.
Emile Burggraff

Den **Emile Burggraff**, gebuer den 10. Mäerz 1930 zu Esch-Uelzecht, a gestuerwen de 14. September 1976 zu Nanzeg, war e lëtzebuergesche Journalist a Politiker (CSV).

No sengem Schoulofschloss an der Normalschoul war den Emile Burggraff Schoulmeeschter zu Veianen. Hie war duerno an der Lëtzebuerger Arméi an ass nom Militärdéngscht op d'Offizéieschschoul op Arel gaangen a goung méi spéit als 1. Läitnant an d'Reserve.

No enger Rei Joren als fräie Mataarbechter, gouf hien uganks der 1960er Joren als Vollzäit-Journalist beim Luxemburger Wort agestallt.

Den Emile Burggraff gouf bei de Chamberwale vum 15. Dezember 1968 eng éischt Kéier als Deputéierten aus dem Bezierk Zentrum an d'Chamber gewielt a bei deene vum 26. Mee 1974 erëmgewielt. Hie war och vun xxx bis xxx als Conseiller am Gemengerot an der Stad.

Den Emile Burggraff war mat der Suzanne “Sanny” Huss vun Dikrech bestuet an d'Koppel hat zesumme 5 Kanner. Hien ass de 14. September 1976 zu Nanzeg un akuter Leukemie gestuerwen.
Carlo Spanier

De **Carlo Spanier**, gebuer de 5. Juli 1915 zu Nilvange, a gestuerwen de 6. Februar 1979, war e lëtzebuergeschen Aarbechter an Deputéierten (KPL).

Hien ass nom Doud vum Arthur Useldinger, de 15. Mäerz 1978, als Deputéierten aus dem Walbezierk Süden an d'Chamber nogeréckelt, ass awer schonn e knappst Joer drop gestuerwen.
Erika Remberg

D**'Erika Remberg**, gebuer als *Erika Crobath* de 15. Februar 1932 zu Medan op Sumatra an Indonesien, ass eng éisträichesch Schauspillerin.

## Filmographie
### Kino
* 1950: *Der Geigenmacher von Mittenwald*, vum Rudolf Schündler mam Paul Richter 
* 1951: *Drei Kavaliere*, vum Joe Stöckel mam Joe Stöckel a Beppo Brem
* 1953: *Salto Mortale*, vum Viktor Tourjansky mam Margot Hielscher a Karlheinz Böhm
* 1954: *Nilgün*, vum Münir Hayri Egeli 
* 1954: * [[Schloß Hubertus (Film 1954)|Schloß Hubertus]] *, vum Helmut Weiss mam Friedrich Domin a Marianne Koch
* 1954: *Sonne über der Adria*, vum Karl Georg Külb mam Joachim Brennecke a Carola Höhn
* 1955: *Geliebte Feindin*, vum Rolf Hansen mam Werner Hinz a Ruth Leuwerik
* 1955: *Ich war ein häßliches Mädchen*, vum Wolfgang Liebeneiner mam Sonja Ziemann an Dieter Borsche
* 1955: *[[Um Thron und Liebe]]*, vum Fritz Kortner mam Luise Ullrich an Ewald Balser
* 1956: *IA in Oberbayer* oder *Geh, mach dein Fensterl auf*, vum Hans Albin mam Joe Stöckel a Gunther Philipp
* 1956: * [[Kaiserjäger (1956)|Kaiserjäger]] *, vum Willi Forst mam Adrian Hoven a Rudolf Forster
* 1956: *Rosmarie kommt aus Wildwest*, vum Wolfgang Becker mam Adrienne Gessner an Oskar Sima
* 1957: *[[Das Schloß in Tirol]]*, vum Géza von Radványi mam Karlheinz Böhm a Gustav Knuth
* 1957: *[[Die unentschuldigte Stunde (Film 1957)|Die unentschuldigte Stunde]] *, vum Willi Forst mam Adrian Hoven an Hans Moser
* 1957: *Wien, du Stadt meiner Träume*, vum Willi Forst mam Adrian Hoven an Hertha Feiler
* 1958: *Der Page vom Palast-Hotel*, vum Thomas Engel mam Rudolf Carl a Michael Cramer
* 1958: *[[Laila (Film 1958)|Laila]]*, vum Rolf Husberg mam Joachim Hansen 
* 1958: *Sehnsucht hat mich verführt*, vum Wilm ten Haaf mam Christiane Maybach a Peer Schmidt
* 1959: *[[Lockvogel der Nacht]]*, vum Wilm ten Haaf mam Peter van Eyck a Peter Mosbacher
* 1960: *Verano violento*, vum Alfonso Corona Blake mam Pedro Armendáriz 
* 1960: *[[Circus of Horrors]]*, vum Sidney Hayers mam Anton Diffring, Yvonne Monlaur an Donald Pleasence
* 1960: *Le bois des amants*, vum Claude Autant-Lara mam Laurent Terzieff an Horst Frank
* 1961: *Drei weiße Birken*, vum Hans Albin mam Gunnar Möller a Sascha Hehn
* 1961: *El amor empieza en sábado*, vum Victorio Aguado mam Germán Cobos 
* 1962: *Schlagerrevue 1962*, vum Thomas Engel mam Gustavo Rojo 
* 1962: *Candidate for Murder*, vum David Villiers mam Michael Gough 
* 1963: *Mord in Rio*, vum Horst Hächler mam Hellmut Lange a Gustavo Rojo
* 1964: *Saturday Night Out*, vum Robert Hartford-Davis mam Heather Sears a Bernard Lee
* 1964: *Der Fluch der grünen Augen*, vum Ákos Ráthonyi mam Adrian Hoven a Carl Möhner
* 1966: *[[À belles dents]]*, vum Pierre Gaspard-Huit mam Mireille Darc an Jacques Charrier
* 1966: *[[Das Geheimnis der gelben Mönche]]*, vum Manfred R. Köhler mam Stewart Granger a Karin Dor
* 1968: *So viel nackte Zärtlichkeit*, vum Günter Hendel mam Doris Arden 
* 1970: *The Lickerish Quartet*, vum Radley Metzger mam Silvana Venturelli a Frank Wolff

## Um Spaweck
Charles Wagner

De **Charles Wagner**, gebuer de 6. November 1913 zu Konsdref a gestuerwen de 27. Oktober 1979 zu Wuermer, war e lëtzebuergeschen Dokter a Politiker (DP).

Hien ass de 5. Mäerz 1947 als Deputéierte vereedegt ginn, wéi de Robert Schaffner Minister gouf. Hie gouf bei de Partielle Chamberwale vum 6. Juni 1948 an d'Chamber erëmgewielt, a war do bis 1954, dunn nees vun 1959 bis 1964, an erëm vum 15. Dezember 1968 bis zu sengem Doud, Deputéierten aus dem Walbezierk Osten.

Säi Jong Carlo Wagner ass och Politiker ginn.
Nicolas Leonardy

Mat **Nicolas Leonardy** ka gemengt sinn:
* Nicolas Leonardy (Auteur) (1858-1907), lëtzebuergesche Geeschtlechen an Auteur;
* Nicolas Leonardy (Buergermeeschter) (?-1927), lëtzebuergesche Bauer a Buergermeeschter vu Rouspert;
* Nicolas Leonardy (Politiker) (1908-1977), lëtzebuergesche Bauer, Buergermeeschter vu Konsdref a Deputéierten..
Var

**Var** ass:
* den Numm vun engem franséische Floss: Var (Floss);
* duerno genannt, e franséischt Departement: Departement Var
COSPAR-Bezeechnung

D**'COSPAR-Bezeechnung** och *International Designator*, kuerz **[[National Space Science Data Center|NSSDC]] ID**, ass d'Katalognummer vu jiddwer Raumfluchkierper op enger Ëmlafbunn, déi dem COSPAR gemellt gëtt. De Begrëff Raumfluchkierper gëtt dobäi generéis gesinn an ëmfaasst och all d'Objeten, déi no engem Start vun enger Rakéit entstane sinn an eng selbstänneg Ëmlafbunn hunn. De Sënn vun deene Bezeechnungen ass, fir all Raumfluchkierper - egal wéi grouss en ass a vu wou en hierkënnt - mat senge Bunndaten eendeiteg z'erfaassen an als Stéiergréisst aus astronomeschen Observatiounsdaten erausfilteren ze kënnen.

## Éischt System [[1957]]-[[1963]]
An astronomescher Traditioun (Stären, Koméiten an Asteroiden) gouf vun 1957 un all Éischtsiichtung (entspriechend engem Rakéitestart) mat Joreszuel an engem griichesche Buschtaf bezeechent. Wa méi Objeten z'ënnerscheede waren, krute se no hirer Gréisst en numereschen Index.

Vun 1961 un hunn duerch déi vill Siichtungen déi 24 Buschtawen net méi ausgereecht an et gouf en zweet Regëster fir d'Weiderziele gebraucht.

## Aktuellt System zanter 1963
1963 gouf op dat haitegt Bezeechnungsschema *Joer*-*lafend Nummer (zwou respektiv dräistelleg)* *alphabeteschen (laténgeschen) Index* iwwergaangen.

D'Registréierung gëtt no der sécherer Bedeitung vum Objet verginn. Well mëttlerweil fir praktesch all Notzlaaschte Bezeechnunge vun de Bedreiwer benotzbar sinn, sinn d'Indizien A a follgend meeschtens d'Notzlaaschten, eréischt da kommen d'Rakéitestufen an ofgetrennt Deeler. Am Katalog sinn ongeféier 6500 Objeten agedroen (Stand 2008).

D'Bezeechnunge vum ale System goufen nodréiglech a Bezeechnunge vum neie System ëmgeännert.

## Beispiller
* Den éischte kënschtleche Satellit Sputnik 1 krut d'Bezeechnung 1957&nbsp;α&nbsp;2. Déi lescht Rakéitestuf, déi och an eng Ëmlafbunn koum, war 1957&nbsp;α&nbsp;1, well si optesch vill méi grouss war. Dës Bezeechnunge goufen am neie System zu 1957-001A fir d'Rakéitestuf an 1957-001B fir de Satellit, obwuel béid an der Tëschenzäit vergloust waren.
* De Gamastralesatellit Swift war deen eenzege Satellit, dee beim Delta-II-Start D-309 ausgesat gouf an hat dofir d'NSSDC ID: 2004-047A
* Den Televisiounssatellit TV-SAT 2 ass deen éischte beim Ariane-4-Start V33 ausgesate Satellit an huet dofir d'NSSDC ID: 1989-062A. Den Astrometriesatellit Hipparcos huet als zweete beim selwechte Start (Ariane 4 V33) ausgesatene Satellit d'NSSDC ID: 1989-062B
* E Brochstéck vum 2007 zerstéierte chineesesche Fengyun-1C Satellit (ufanks NSSDC ID vum Satellit 1999-025A) huet sou d'NSSDC&nbsp;ID: 1999-025DJM kritt.

En anert Bezeechnungsschema fir kënschtlech Trabanten ass déi fënnefstelleg Satellite Catalog Number.

## Um Spaweck
* NSSDC-Sich
* UNOOSA: Registréierung vun der UN
* Mirror der UNOOSA-Registrierung mat Kommentare vum Jonathan McDowell (Jonathan's Space Report)
National Space Science Data Center

Den **National Space Science Data Center** (**NSSDC**) archivéiert all wëssenschaftlech Resultater vun US-Fuerschungssatellitten a Raumsonde souwéi Beschreiwunge vun dësen an hire wëssenschaftlechen Instrumenter. Och d'Beschreiwunge vun de wëssenschaftleche Missioune vun anere Staate ginn (wann disponibel) notéiert. Weider enthält et verschidde Billersammlungen iwwer Planéiten, Mounden, Koméiten, Asteroiden a Raumgefierer. D'NSSDC gëtt vum Goddard Space Flight Center vun der NASA bedriwwen.

## Master Catalog
De Master Catalog erméiglecht dat gezilt Sichen no: 
# Raumfluchkierper 
# Experimenter an de Raumfluchkierper
# Publikatiounen
# Kaarte vu Merkur, Mars an Äerdmound

Bei der Sich no Raumflugkierper kënnen déi mat hirem Numm, dem Startdatum oder dem Gebrauchszweck gesicht ginn. Nieft enger Beschreiwung, déi bei Fuerschungssatellitten oder Raumsonden dacks och Biller hunn, huet si och eng Ënnersäit mat Bunndonnéeën. Geneesou gëtt et och Linken iwwer Experimenter, Publikatiounen a Biller, wann déi disponibel sinn. (Bei Noriichten- oder militäresche Satellitte gëtt et dacks nëmmen eng ganz kuerz Beschreiwung a Bunndonnéeën.)

## NSSDC ID
*Kuckt den Haaptartikel [[COSPAR-Bezeechnung]]*

All Raumfluchkierper hunn an deem Katalog eng eendeiteg Nummer, d**'NSSDC ID**. Si setzt sech zesummen aus dem Startjoer, engem Bindestréch, der Startnummer (wéivillte Start vum Joer, dräistelleg) an ee bis dräi Buschtawen, déi uginn, ëm wéi ee Raumfluchkierper oder aner Komponente vum jeeweilege Starten et sech handelt. D'Nummeréierung fänkt bal ëmmer mat de Raumfluchkierper un. Deen am Internet disponibele Katalog huet an der Reegel nëmmen Informatiounen iwwer d'Raumfluchkierper.

## Referenz
*  Beschreiwung vun NSSDC

## Um Spaweck
*  Homepage
*  Master Catalog Spacecraft Query
Mäertesdag

**Mäertesdag** ass den Namensdag vum hellege Mäerten, deen den 11. November gefeiert gëtt. De Mäerten ass den 8. November 397 gestuerwen a gouf den 11. November begruewen. Hien ass ee vun de bekanntsten Hellege vun der réimesch-kathoulescher Kierch a gëtt och an der orthodoxer, der anglikanescher souwéi och an der evangeelescher Kierch veréiert.

Mäertesdag war an der Zäit zu Lëtzebuerg e gebuedene Feierdag, deen a villen Uertschaften am Land um Virowend gefeiert gouf. Och haut sinn eng Rei Bräich op Mäertesdag nach lieweg, oder ginn als Folklor erëm an d'Liewe geruff, wéi de Miertchen zu Veianen.

## Kuckt och
* Mäerteskierchen zu Lëtzebuerg an an der Grenzregioun

## Um Spaweck

* Den Hellege Mäerten am Ökumeeneschen Hellegelexikon
Var (Floss)

De **Var** ass e Stroum am Süd-Oste vu Frankräich. D'Quell ass zu Estenc an der Gemeng Entraunes op ëm 1800 Meter, duerno fléisst en haaptsächlech duerch d'Departement Alpes-de-Haute-Provence fir tëscht Saint-Laurent-du-Var an Nice an d'Mëttelmier ze fléissen. Zu engem klengen Deel fléisst en duerch d'Departement Alpes-Maritimes. En ass 114 Kilometer laang.

## Geschicht
Wéi 1790 a Frankräich d'Departementer gegrënnt gi sinn, war de Var d'Grenz tëscht dem Departement Var an dem Kinnekräich Piemont-Sardinien. Dohier huet d'Departement och den Numm kritt. Tëscht 1793 et 1814, am Premier Empire ass déi Grenz verschwonnen, wéi d'Grofschaft Nice annexéiert an d'Departement Alpes-Maritimes genannt gouf.

Dëst gouf no der Defaite vum Napoleon nees réckgängeg gemaach, an eréischt 1860, wéi Nice fir d'zweet an ewell zerguttst vu Frankräich annexéiert gouf, ass dës Grenzfunktioun definitiv verschwonnen. D'Arrondissement Grasse gouf dobäi bei Alpes maritimes geprafft, a sou kënnt et, datt zanterhier de Floss Var guer net duerch d'Departement Var fléisst.

Um Arc de Triomphe zu Paräis ass *Le Var* an *Armée du Var* an de Stee gemeesselt fir un déi bluddeg Kricher ze erënneren.

## Nieweflëss

5 Flëss fléissen an de Var:
* Um lénksen Uwänner:
** Cians zu Puget-Théniers,
** Tinée zu Mescla,
** Vésubie zu Plan-du-Var.
* Um rietsen Uwänner:
** Coulomp zu Entrevaux,
** Estéron zu Saint-Martin-du-Var.

## Um Spaweck

* Vallée du Var
* Comté de Nice
Kierch Hemstel

D**'Kierch vun Hemstel** ass eng kathoulesch Kierch, déi zur Par Regioun Iechternach Saint-Willibrord, zum Dekanat Osten an zu der Gemeng Bech gehéiert.

De Patréiner vun der Kierch ass den hellege Brictius, deem säi Fest den 13. November gefeiert gëtt.

Se steet op der Kräizung vum CR129 (*Op der Letsch* an *Am Duerf*) mat dem CR136 (*Op der Jaich*). Ronderëm d'Kierch ass de Kierfecht ugeluecht.

Zur fréierer Par Hemstel hunn ausser der Parkierch vun Hemstel och nach d'Filialkierch vun Altréier, d'Kapell vun Heeschbreg, d'Kapell vu Rippeg an d'Kapell vun Zëtteg gehéiert.

## Geschicht
Déi haiteg Kierch ass 1855 gebaut ginn a gouf den 29. Juni 1878 konsekréiert.

Am Joer 1975 gouf d'Hemsteler Kierch restauréiert. De Buedembelag an d'Tuermauer goufen ersat, de Banneraum nei ugestrach an d'Klackegelauts gouf op elektresch Steierung ëmgestallt. Den 20. Abrëll 1975 gouf den neien Altor geweit.

De 6. September 2019 gouf se als nationaalt Monument klasséiert.

## Kuckt och
* Lëscht vu reliéise Gebaier zu Lëtzebuerg
* Lëscht vun den nationale Monumenter an der Gemeng Bech

## Um Spaweck

* D'Kierch op der Websäit vum Parverband Konsdref
* D'Fënstere vun der Kierch vun Hemstel op der Websäit vun der ''Stiftung Forschungsstelle Glasmalerei des 20. Jh. e. V.'' 


Fichier:Kirche Hemstal 02.jpg|D'Kierch vun Oste gesinn
Fichier:Kirche Hemstal 03.jpg|Nordsäit vun der Kierch
Fichier:Kirche Hemstal 04.jpg|Agangsportal
Camille Hellinckx

De **Camille Hellinckx**, gebuer de 27. Dezember 1925 an der Stad Lëtzebuerg, an do gestuerwen den 30. November 1997, war e lëtzebuergeschen Nottär a Politiker (DP).

1954 - 1955 war de Camille Hellinckx President vun der Conférence du jeune barreau de Luxembourg.

Hie gouf bei de Chamberwale vum 15. Dezember 1968 an d'Chamber gewielt a bei de de Walen 1974 an 1979 zeréckgewielt.

Hie war vun 1970 bis 1981 och Member vum Gemengerot vun der Stad Lëtzebuerg.

De 16. Februar 1986 gëtt am Cader vun der Affär Bommeleeër dem Camille Hellinckx senger Duechter hiren Auto virum Haus vum Camille Hellinckx an d'Luucht gesprengt.

## Gielercher
*
National Security Agency

D**'National Security Agency**, ofgekierzt **NSA**, ass dee gréissten Auslandsgeheimdéngscht vun den USA. Si ass fir déi weltwäit Iwwerwaachung, Entschlësselung an Auswäertung vun elektronescher Kommunikatioun zoustänneg, gradewéi fir de Schutz vun den Informatiounssystemer vun der eegener US-Regierung, an an där Funktioun Deel vun der Intelligence Community.

Si gouf 1952 vum President Truman gegrënnt fir déi net ganz effikass kryptologesch Virgängerorganisatioun Armed Forces Security Agency z'ersetzen. Mëttlerweil huet se ronn 40.000 Mataarbechter an e geschate Budget vun 10,8 Millarden US-Dollar. Hiren Haaptbüro ass zu Fort Meade a Maryland, an hire gréisste Rechenzentrum *[[Utah Data Center]]* steet (deemnächst) zu Bluffdale am Utah, wou praktesch d'Telefons- an Internetkommunikatioun vun der ganzer Äerd op onbestëmmt Zäit gespäichert soll ginn.

Absënns a Kritik geroden ass d'NSA, wéi 2013 duerch d'Revelatioune vun hirem fréiere Mataarbechter Edward Snowden bewise gouf, datt si net nëmmen a géigneresche mee och an alliéierte Staate Wirtschaftsspionage, d'Iwwerwaachung vu politesche Féierungspersounen an d'Oflauschtere vun der kompletter Telefons- an Internetkommunikatioun vun allen eenzelen normale Bierger bedreift.

Si gebraucht dofir Programmer wéi:
* PRISM: Sammele vun digitaler Kommunikatioun (Metadaten a Contenu), ënner Bedeelegung vu Google, Skype, Yahoo, Apple, etc.
* Boundless Informant: Data Mining fir d'Erausfiltere vu relevanten Informatiounen aus immens groussen Datesammlungen
* XKeyscore: Ofruff vu Kommunikatiounsdate vun Eenzelpersounen oder definéierte Persounegruppe aus dräi Datebestänn vun der NSA

## Kuckt och
* CIA
* Echelon
* Tempora

## Um Spaweck

* Offiziell Websäit vun der NSA
* Spiegel Online, ''NSA-Skandaler'', Artikel vum 26. Juli 2013
IC

D'Ofkierzung **IC** bezeechent:

* eng Zuchgattung a villen europäesche Länner: InterCity,
* e Katalog vu galakteschen Niwwelen, Stärekéip a Galaxien: Index-Katalog,
* en Zesummeschloss vu 16 US-amerikanesche Geheimdéngschter: United States Intelligence Community,
* 99, a réimeschen Zuelen (alternativ zur Laangform XCIX).